CELEX: 62014CN0012
Language: fi
Date: 2014-01-10 00:00:00
Title: Asia C-12/14: Kanne 10.1.2014 – Euroopan komissio v. Maltan tasavalta

26.5.2014   
            
            
               FI
            
            
               Euroopan unionin virallinen lehti
            
            
               C 159/11
            
         Kanne 10.1.2014 – Euroopan komissio v. Maltan tasavalta
   (Asia C-12/14)
   2014/C 159/15
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamiehet K. Mifsud-Bonnici ja D. Martin)
   
      Vastaaja: Maltan tasavalta
   
      Vaatimukset
   
   Kantaja vaatii, että unionin tuomioistuin
   
               —
            
            
               toteaa, että Maltan tasavalta ei ole noudattanut sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14.6.1971 annetun asetuksen (ETY) N:o 1408/71 (1), sellaisena kuin se on muutettuna ja ajan tasalle saatettuna 2.12.1996 annetulla asetuksella N:o 118/97 (2), 46b artiklan eikä sosiaaliturvajärjestelmien yhteensovittamisesta 29.4.2004 annetun Euroopan parlamentin ja neuvoston asetuksen (EY) N:o 883/2004 (3) 54 artiklan mukaisia velvoitteitaan, koska se on alentanut Maltan vanhuuseläkkeitä määrällä, joka vastaa sellaista Yhdistyneen kuningaskunnan virkamieseläkettä, jota maksetaan The Principal Civil Service Pension Schemen, The National Health Service Pension Schemen tai The Armed Forces Pension Schemen 1975:n, siltä osin kuin se koskee The Royal Air Forcea, nojalla
            
         
               —
            
            
               velvoittaa Maltan tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komission näkemyksen mukaan Malta ei ole noudattanut asetusten N:o 1408/71 ja 883/2004 mukaisia velvoitteitaan, koska se on vähentänyt Maltan lakisääteisestä vanhuuseläkkeestä toisen jäsenvaltion lainsäädännön nojalla kertyneitä virkamieseläkkeitä. Komissio katsoo, että Yhdistyneen kuningaskunnan virkamieseläkejärjestelmät perustuvat lainsäädäntöön, minkä vuoksi ne kuuluvat mainittujen asetusten soveltamisalaan. Viimeksi mainittujen perusteella on kiellettyä vähentää Maltan vanhuuseläkkeestä määrä, joka vastaa Yhdistyneen kuningaskunnan virkamieseläkettä. Yhdistyneen kuningaskunnan ja Maltan välillä ei ole tehty sopimusta virkamieseläkkeistä, eikä asetusten N:o 1408/71 ja N:o 883/2003 liitteisiin sisälly Maltaa koskevaa lausumaa, joten asetuksissa vahvistetut edellytykset sosiaaliturvasopimusten soveltamisen jatkamisen sallimisesta eivät täyty.
   Koska Yhdistyneen kuningaskunnan virkamieseläkejärjestelmät kuuluvat näiden asetusten soveltamisalaan, asetuksen N:o 1408/71 46b artiklan 1 kohta ja asetuksen N:o 883/2004 54 artiklan 1 kohta estävät Maltan sosiaaliturvalain 56 §:n kaltaisen etuuksien päällekkäisyyden välttämistä koskevan kansallisen säännön soveltamisen.
   
      (1)  EYVL L 149, s. 2.
   
      (2)  EYVL L 28, s. 1
   
   
      (3)  EUVL L 166, s. 1.